Lav et referat af nedenstående tekst:

Tekst:
- Det er svært at sætte ord på, men jeg har det helt fantastisk. Hold kæft, jeg er stolt, lyder det fra Gregers Petersen, en af drengene fra fodboldholdet. De helt store konfettikanoner er netop blevet affyret i Arena Nord. For nu er Årets Nordjyde Nordjyde 2022 fundet, og vinderen blev et helt fodboldhold. Det er et helt hold - Freja Bangsbo U17- drenge fra Frederikshavn. - Vi har glædet os til at være med i dag, siger han. Hvordan tænkte du, lige da guldregnen faldt ned fra loftet? - Der var sommerfugle i maven, det var bare sådan en brusen, der bruser op. Det var en god følelse - som at køre i en rutsjebane, forklarer han. Hårdt arbejde I skolen knokler de med lektierne. På fodboldbanen knokler de for at forbedre deres spil – og i den fritid, der er til overs, knokler de 30 drenge fra Bangsbo Frejas U17-hold med at samle ind til børn, der har det svært. Det har de gjort de seneste fire år, og det startede egentlig bare med at samle penge ind til flere ture.. Siden er der blevet samlet en hel del penge ind til andre. Faktisk har de samlet mere end 800.000 kroner ind gennem KidsAid til andre. Det gør de gennem hårdt arbejde, som de løfter i flok. Og det var også stolte forældre, der var at finde til showet, da prisen var blevet overrakt. En af dem er Kim Petersen. - Det er fantastisk. Det har været en dejlig aften, og prøv lige at se, hvor stolte drengene er, lyder det fra Kim Petersen. Hvorfor har de fortjent at løbe med sejren? - Det har været et hårdt felt. Alle har fortjent at vinde, men 30 drenge, der i fem år har arbejdet tæt sammen om udvikling og samarbejd, og det her med at børn hjælper børn, det tror jeg, har givet dem meget i rygsækken, siger han og tilføjer: - Det tror jeg, har været udslagsgivende - at det har været gode børn, som har vist vejen. Se hele showet her:

Referat:
Det er en stor flok unge mænd fra Frederikshavn, der er løbet med prisen i år. Se hele programmet længere nede i artiklen.